ΓΡΑΠΤΗ ΕΡΩΤΗΣΗ E-0945/00

υποβολή: Alexandros Alavanos (GUE/NGL) προς την Επιτροπή

(29 Μαρτίου 2000)

Θέμα: Απελευθέρωση εναέριου χώρου

Σε συνεδρίαση της Ομοσπονδίας Ευρωπαϊκής Πολιτικής Αεροπορίας, η γαλλική πλευρά, επιμένοντας ότι η σταθερή αύξηση της εναέριας κυκλοφορίας, στην οποία οφείλονται οι καθυστερήσεις στα αεροδρόμια, προκαλείται κυρίως από την κακοδιαχείριση τωνπαρχόντων slots,πενθύμισε ότι η στρατιωτική αεροπορία καλύπτει για μεγάλα χρονικά διαστήματα το 60 % εναέριου χώρου της.

Επειδή το πρόβλημα των καθυστερήσεων των πτήσεων απασχολεί όλα τα κράτη μέλη, ερωτάται η Επιτροπή:

1. Ποιο ποσοστό του εναέριου χώρου καλύπτεται για στρατιωτικούς σκοπούς στα άλλα κράτη μέλη;

2. Υπάρχουν στοιχεία για την Ελλάδα;

3. Προκύπτουν θέματα ασφάλειας στις πτήσεις από την παράλληλη χρήση του εναέριου χώρου με τη στρατιωτική αεροπορία;

4. Ποιες είναι οι προτάσεις της Επιτροπής και της Eurocontrol για το θέμα, και συγκεκριμένα για τη μείωση του εναέριου χρόνου για στρατιωτικές πτήσεις, ώστε ναπάρχει μεγαλύτερο εύρος και ασφάλεια για τις πολιτικής πτήσεις;

Απάντηση της κα de Palacio εξ ονόματος της Επιτροπής

(22 Μαΐου 2000)

1.-2. Το ποσοστό του εναέριου χώρου που χρησιμοποιείται για στρατιωτικούς σκοπούς κυμαίνεται μεταξύ των κρατών μελών και επίσης ποικίλει ανάλογα με το χρόνο και τοψόμετρο. Επιπλέον, ορισμένος στρατιωτικός εναέριος χώρος μπορεί να χρησιμοποιηθεί εύκαμπτα και να προσφερθεί για πολιτικούς σκοπούς, στο μέτρο που το επιτρέπουν οι στρατιωτικές επιχειρήσεις.

Είναι, πάντως σαφές ότι το ποσοστό του εναέριου χώρου που χρησιμοποιείται για στρατιωτικούς σκοπούς είναι σημαντικό και επιβάλλει περιορισμούς στις πολιτικές πτήσεις.

Η ανακοίνωση της Επιτροπής της 1ης Δεκεμβρίου 1999(1) για τη δημιουργία ενιαίου εναέριου χώρου παρέχει ορισμένες περαιτέρω πληροφορίες επί του θέματος στο τέταρτο παράρτημά της.

3.-4. Κάθε κράτος μέλος πρέπει να διαθέτει μια εύνομηπηρεσία ελέγχου εναέριας κυκλοφορίας, με πρόσβαση σε όλες τις αναγκαίες πληροφορίες και, ιδιαίτερα, στοιχεία στρατηγικού προγραμματισμού, στοιχεία προγράμματος πτήσεων και εποπτική εικόνα του εναέριου χώρου. Μια συνεπής διαχείριση του εναέριου χώρου, τόσο από πολιτικούς όσο και από στρατιωτικούς ελεγκτές, είναι πρωταρχικής σημασίας για έναν απρόσκοπτο έλεγχο της εναέριας κυκλοφορίας, γεγονός που έχει ως συνέπεια τη μεγιστοποίηση της ασφάλειας. Σ’ αυτήν την περίπτωση δεν θα πρέπει να αναφύουν θέματα ασφάλειας λόγω χρήσης εναέριου χώρου από στρατιωτικές και πολιτικές πτήσεις καθώς και από άλλες δραστηριότητες που έχουν επίπτωση στον εναέριο χώρο.

Η Επιτροπή συνέστησε μια ομάδαψηλού επιπέδου, αποτελούμενη από εκπροσώπους των αρχών διαχείρισης των στρατιωτικών και πολιτικών πτήσεων των κρατών μελών, η οποία συντάσσει τη στιγμή αυτή έκθεση με στόχο ναποβοηθήσει την Επιτροπή στην προετοιμασία προτάσεων για την ολοκληρωμένη διαχείριση του εναέριου χώρου και την ανάπτυξη νέων αρχών, διαδικασιών και πρακτικών που σχετίζονται με τη διαχείριση της εναέριας κυκλοφορίας. Η ομάδα θαποβάλει την έκθεσή της εντός του Ιουνίου 2000. Στο πλαίσιο αυτό, εξετάζεται ενδελεχώς το θέμα της αποτελεσματικότερης χρησιμοποίησης του διατιθέμενου εναέριου χώρου, συμπεριλαμβανομένων των τρεχόντων στρατιωτικών περιορισμών.

(1) COM(1999)614 τελικό.